2018 - 2019 13.08.2018 - 28.06.2019
Scroll ned og læs mere om de spændende tilbud vi har til dig i år.
Klik på den grønne tekst under medlemskab for tilmelding.
Er du i tvivl om, hvordan du skal tilmelde dig, så klik på "Vejledninger - holdtilmelding" i menuen til venstre.
Ved tilmelding på et hold i SVØM Korsør accepterer du samtidig, at der må tages fotos af dig/dit barn/dine børn for at vise foreningens aktiviteter. Billederne kan være af enkeltpersoner og hold. Billederne kan vises på vores hjemmeside, samt trykte- og sociale medier.
Ønsker du ikke at give samtykke til offentliggørelse af billeder, eller ønsker du at tilbagekalde et samtykke, kan du sende oplysning herom med navn og hold til svommeskoleleder@gmail.com.
Velkommen og god fornøjelse i SVØM Korsør - venlig hilsen bestyreosen i SVØM Korsør.
Baby u tid (BABY)
Baby - alder 0-2 år
Vi tilbyder plads i babybassinet til dem der kunne være interesseret.
Man tilmelder sig på en dag og så kan man selv bestemme hvornår man kommer på dagen - bare det er i klubbens tid den pågældende dag.
Du vil på vores hjemmeside kunne finde link til hvilke øvelser du kan lave med din baby i vandet.
Bemærk at det er et lavt bassin.
Husk det er barnets navn der tilmeldes under.
Voksen/barn - alder 2-5 år
Husk det er barnets navn, du tilmelder under
De små børn er det første hold i svømmeskolen. Det er på dette hold grundlaget for den gode fremtidige svømmeundervisning bliver lagt.
På forældre/barn-holdet lærer vi at begå os i vandet og i svømmehallen og at blive tryg ved begge dele.
Vi vil bruge forskellige redskaber, så I også lærer dem at kende.
Den voksne fungerer som aktiv medspiller for barnet. Der laves øvelser for at gøre barnet nysgerrig på vandet. Gennem lege og instruktioner prøver barnet at dykke, hoppe fra kanten og svømme ved hjælp af diverse hjælpemidler.
Undervisningen vil også kunne foregå i bassiner, hvor barnet ikke kan bunde.
Først og fremmest handler det om at hygge sig med sin mor/far/den voksne og blive tryg i og omkring vandet.
Hvad skal man kunne:
Have mor/far eller en anden voksen barnet er fortrolig hos med i vandet
Badeble for børn, der ikke er renlige
Begynder - navlebassin (Beg-n)
Begynder - springbassin (Beg-s)
Begynder - springbassin - store begyndere alder 5-8 år
Begynder er det første hold hvor man ikke har mor og far med i vandet – her skal vi for alvor i gang med den egentlige svømmeundervisning. Begynderholdet arbejder med børnenes opfattelse af vand, via flydning og vejrtrækning. Lege og tekniske øvelser vil ligeledes øge deres forståelse for mulighederne i vandet.
Undervisningen stræber efter at gøre børnene i stand til at udføre nedenstående øvelser, og dermed være klar til et let øvede hold.
Være fyldt 5 år og kunne undvære mor og far i vandet
Ikke være bange for at svømme på dybt vand
Let øvede (LetØ)
Let øvede - alder 5- ca 12 år
Let øvede holdet er for dem, der lige er kommet fra Begynderholdene, og som er klar til større udfordringer – Let øvede svømmer i 25 m bassinet samt springbassinet og om lørdagen svømmes der på nogle tidspunkter på langs på 2 baner.
Der vil løbende blive arbejdet med alle fire svømmearter. Der vil forekomme tekniske gennemgange på land. Der vil blive arbejdet på at lære børnene den korrekte teknik, og derfor vil der som regel være instruktører i vandet for at kunne hjælpe børnene med at få rettet bevægelserne til.
Børnene vil også blive trænet i hovedspring, kolbøtter, vendinger og i dykning. Boldspil, stafetter og andre lege vil ligeledes blive brugt i undervisningen.
Ikke være bange for dybt vand Flyde på maven og ryggen
Svømme ved egen hjælp uden at støtte på bunden (evt. med bælte)
Kunne have hovedet under vandet og puste bobler i vandet
Hoppe i vandet fra kanten stående
Dykning og hente ting på bund
Øvede - alder 8-16 år
Øvede holdet er for dem, der har svømmet på Let øvede sidste sæson og som er i gang med en god udvikling og bevæger dig videre mod enten talent eller øvede. På øvede holdet arbejder vi indgående videre med alle fire svømmearter.
Der svømmes på tværs af 25 m bassinet i ugedagene og lørdag svømmes der på langs på 2 baner
Børnene vil blive udfordret mere på dette hold, og der vil ligeledes være mere fokus på teknik.
Fra dette hold vil børn blive tilbudt prøvetræning på klubbens talenthold.
Fortrolig med basal crawl og rygcrawl
Kunne svømme mindst 25 m (1 bane) i to forskellige svømmearter uden bælte
Svømme ved egen hjælp uden at støtte på bunden
Hoppe i vandet fra kanten stående og hovedspring
Kendskab til alle 4 svømmearter
Dykke ca. 10 m
Søhest (Søhe)
Søhest - alder 5-10 år
På dette hold vil der blive lagt ekstra vægt på den helt nære og tætte kontakt mellem barnet og træneren. Dette hold er tiltænkt de børn, der har svært ved at overskue et almindeligt undervisningshold med en masse børn og larm og ballade.
Holdet vil blive undervist af 2-3 erfarne instruktører og hjælpeinstruktører og det vil maximalt bestå af 8 svømmere.
Holdet henvender sig primært til børn med ADHD, Azpergers syndrom, Autisme eller lignende. Men man behøver ikke have en diagnose…
Så hvis du mener at dit barn ville have glæde af at gå på dette hold – kontakt os og så finder vi ud af det.
Teenholdet (Teen)
Teenholdet er for dig som er teeanager og som ikke GIDER bare at svømme mere men rigtig godt gider at være i vandet og lave sjove ting i og omkring vandet.
Su skal være mellem 11 og 19 år for at kunne tilmelde dig holdet
Der vil blive lavet forskellige sjove aktiviteter som vandpolo, vandrundbold, spring, livredning, dykning, måske noget stratego og en masse masse andre ting.
Du vil selv i høj grad have indflydelse på hvad der skal ske på holdet - tag en snak med instruktøren og find ud af hvad I har lyst til - så finder instruktøren ud af noget
Vedligeholdet (VedHo)
Er et hold for dig der har svømmet konkurrence før men ikke har lyst til stævner og den hårde træning mere.
Holdet svømmer samtidig med de bedste svømmere på K1 træneren vil coache og holde øje med holdet i den grad der er brug for det.
SÅ kom og vedligehold din svømmeform på vedligeholdet
Svømmer 2 gange om ugen: mandag og fredag aften
Motion uden instruktør (Mot)
Motion er holdet for dig der gerne vil svømme motionssvømning måske imens dine børn svømmer.
Der er ingen instruktør på holdet - men vi tilbyder at der én gang i løbet af hver periode kommer en instruktør ud som man kan spørge til råds om teknik og træning. Hvis du ønsker at få besøg af en instruktør skriver du en mail til Pernille på svommeskoleleder@gmail.com
Du skal selv krydse dig af på en liste som bliver lagt ind i det gule bur nede i svømmehallen.
Det er for din egen sikkerhed - så vi ved du er der hvis der skulle ske noget.
Voksen begynder/letøvede (Vok-b)
Voksen begynder / let øvede
Dette hold er for dig som ikke lærte at svømme som barn eller som måske engang i dit liv har haft en uheldig oplevelse med vand der har gjort at du i dag ikke er tryg ved vandet.
Og så skal du selvfølgelig have lyst til at lære det.
Holdet undervises af et par af vores voksne instruktører der passer godt på dig og tager det i dit tempo.
Meld dig til, hvis du har mod på, at lære det våde element at kende på ny
Crawl begynder (CrawB)
Vil du gerne lære at svømme crawl ''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''rigtigt''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''''? Så er dette hold noget for dig. Træningen fokuserer på, at lære dig at svømme crawl effektivt og teknisk.
Holdet er fokuseret på crawl men vi kommer også ind på teknikken bag bryst og rygcrawl. Vigtigst er teknikken. Vi arbejder i løbet af sæsonen med balance, vejrtrækning, skadesforebyggelse, svømmeteknik - både ben og arme, styrketræning.
Målet for holdet er enkelt - lære at svømme effektiv crawl.
Der vil altid være en kvalificeret træner på bassinkanten, der ikke er bleg for selv at hoppe i bassinet og demonstrere. Træneren laver programmer og øvelser til hver træningsgang.
Triatlon 1 (Tri1)
For triatleter på alle niveauer - mandag
Tri-svømning i SVØM Korsør er selvfølgelig for triatleter på alle niveauer men også for dig, der blot kan lide at svømme, og vil træne lidt mere målrettet. Så om det er Ironman, Olympisk, sprint, Open Water eller blot træningen - så er holdene noget for dig.
Overordnet er målet med træningen simpelt - god svømmeteknik.
Målsætningen med sæsonen er:
At få god teknik - primært i crawl, men også i ryg og bryst
At arbejde med skadesforebyggelse
At lære effektive vendinger - så der kommer flow i træningen
At forberede dig på at komme ud i åbent vand
Der vil være en kvalificeret træner på kanten under træningen. Træneren udarbejder programmer til holdet, og har fokus på den enkeltes udvikling.
Udover svømmetræning giver holdet også en god mulighed for vidensdeling. Gode løbetræningsruter eller det nyeste udstyr, er der altid holdkammerater at snakke med det om. Vi har et godt miljø på holdet og en god træningsfilosofi med fokus på den komplette atlet: Fysisk, psykisk og socialt.
Triatlon 2 (Tri2)
For triatleter på alle niveauer - onsdag
Masters er konkurrencesvømning for "gamle" svømmere, der er ældre end - eller fylder 25 år i år, og som fortsat ønsker at træne målrettet og deltage i konkurrencer og nationale mesterskaber.
Der trænes 3 gange om ugen - mandag, onsdag og lørdag
Tilmelding til holdet kan kun ske ved kontakt til Hans Larsen
Aquafitness (AQU F)
Nu er det jo meget oppe i tiden at tale om BMI og om man er overvægtig eller ikke - men det er ikke det dette hold handler om. Dette hold handler om at få nogle fede oplevelser i vandet og dyrke noget motion hvor tyngdekraften ikke får lov at bestemme.
Du vil blive udfordret med forskellige måder at bevæge sig i vandet - der arbejdes meget med bl.a. balance.
Holdet er for dig som er over 18 år.
Vi træner i springbassinet, men vi bruger aquabælter som nemt holder alle oppe i vandet. Så du behøver ikke at kunne svømme, dog ikke være bange for ikke at kunne nå bunden.
Der bliver brugt god musik til træningen
Kom og få nogle fantastiske oplevelser på BMI/Aqua-holdet
K 4 (K4)
Holdet er et ratebetalt hold - 1. rate opkræves ved tilmelding og 2. rate opkræves 1. december 2018
K 4. Træner: kommer snart
Holdet for børn der kan lide at træne for at blive bedre.
2 gange træning om ugen.
Tilbud om mindre stævner, primært i Korsør og omegn.
På dette hold er der meget stor fokus på at børnene lærer noget hver gang.
Undervisningen deles ligeligt på alle 4 svømmearter. Herudover lærer børnene hovedspring og vendinger.
De skal selv føle at de udvikler sig, både teknisk og i deres viden om svømmesporten.
Tilmelding til dette hold kan kun ske efter aftale med træneren.
Talent Træner: kommer snart
Holdet for børn der svømmer i svømmeskolen og som kunne tænke sig at prøve lidt mere - det koster ikke noget at svømme på Talent - men man skal være tilmeldt et svømmeskolehold for at kunne svømme på dette hold
Der er tilbud om at træne 2 gange træning om ugen.
På dette hold finder børnene, trænerne og forældrene ud af om den anderledes undervisningsform i K-afd. er noget for barnet.
Undervisningen er baseret på alle 4 svømmearter, og alt undervisning har som mål at udvikle svømmerne teknisk, samt at give svømmerne en følelse at de lærer noget ved hver eneste træning.
K3 - 3. holdet (K3)
K3 Træner: kommer snart
Holdet træner i det lange bassin 4 gange om ugen
Det første "rigtige" konkurrencehold. Svømmerne får ideer til individuelle målsætninger.
Træningen er baseret på teknik og på at hvert pas skal udvikle svømmerne.
Der er opvarmning/træning på land(dryland) før træning - du får af vide hvornår du skal møde - de angivne tider er vandtid.
Der tilbydes både en træningslejr og en lang række stævner.
For forældre med svømmere på dette hold vil der blive stillet krav til engagement i sporten. Kan være officialuddannelse, holdleder, medlem af udvalg eller andet.
K2 - 2. holdet (K2)
K2. Træner: kommer snart
Holdet tilbydes træning i det lange bassin 4 gange om ugen
Et konkurrencehold hvor den tekniske udvikling er i højsæde.
Der er en mening med alle øvelserne og hver træning har et klart udviklingsmål.
Svømmerne laver målsætninger i samarbejde med træneren.
Stort fokus på tillid mellem svømmer og træner.
Der tilbydes en træningslejr og en lang række stævner samt andre arrangementer.
For forældre med svømmere på K2, vil der blive stillet krav til engagement omkring svømningen. Kan være officialuddannelse, holdleder, medlem af udvalg eller andet.
K1 - 1. holdet (K1)
Holdets træner er Jonas Frei
Holdet tilbydes træning i det lange bassin 6 gange om ugen
K1 er et konkurrencehold hvor den tekniske udvikling er i højsæde.
Der er en mening med alle øvelserne og hver træning har et klart mål.
Svømmerne laver individuelle målsætninger i samarbejde med træneren.
Der er opvarmning/træning på land(dryland) før, under eller efter træning - du får af vide hvornår du skal møde - de angivne tider er vandtid.
Der tilbydes to årlige træningslejre og en lang række stævner samt andre arrangementer.
Svømmerne på K1, er i høj grad klubbens ansigt udadtil, og derfor kræves der høj moral, god opførsel samt socialt engagement i klubbens øvrige K-hold.
Efterskoleholdet (EFT)
Efterskoleholdet er for tidligere konkurrencesvømmere som er på efterskole og stadig har lyst til at komme og svømme med K1 engang i mellem
Junior sejlere (Jsejl)
Man kan ikke tilmelde sig dette hold.
Kontakt Christian Houkjær - Korsør sejlklub - juniorafdeling: choukjaer@hotmail.com
Holdet kører hver den 1. søndag i måneden fra 14.40 - 11.35 fra november - april
Præ Masters (PræM)
Præ Mastersholdet er for dem der gerne vil svømme masters men er for unge til det.
Kontakt Hans Larsen på mail: h.p.larsen@turbopost.dk eller Jørn Birch på mail: joern.birch59@gmail.com
Holdet opkræves ½ årligt 250 kr